ශ්‍රී ලාංකීය ජනතාවගේ ජාතික සංස්කෘතික මහා උළෙල ලෙසින් සමරණ අලුත් අවුරුදු උත්සවයේදී වැඩ ඇල්ලීමේ නැකත යෙදී තිබෙන අප්‍රේල් 14 වැනි දින පෙරවරු 11.05ට පැළයක් රෝපනය කැර ජාතික වගකීමකට දායක වන මෙන් මධ්‍යම පරිසර අධිකාරිය මහජනතාවගෙන් ඉල්ලා සිටියි.රාජ්‍ය නායකත්වය ඇතුළු දේශපාලන බලධාරින් අවුරුදු වැඩ ඇල්ලීමේ නැකතට පැළයක් රෝපනය කරන බවත් පරිසර හිතකාමී මෙම ක්‍රියාව මධ්‍යම පරිසර අධිකාරිය ඉහළින් අගය කරන අතර නූතන පරපුර තුළ එවැනි ගුණාංග ඇති කිරීම අත්‍යාවශ්‍ය බවත් එහි සභාපති විජයවන්ත ප්‍රතාපසිංහ මහතා සඳහන් කරයි..